Na podlagi petnajstega odstavka 72. člena Zakona o varnosti v železniškem prometu (Uradni list RS, št. 30/18 in 54/21) minister za zdravje v soglasju z ministrom za infrastrukturo izdaja 
P R A V I L N I K
[bookmark: _Hlk73537948]o spremembah Pravilnika o posebnih zdravstvenih pogojih za pridobitev in ohranitev veljavnosti dovoljenja za strojevodjo

1. člen
[bookmark: _Hlk73537968]V Pravilniku o posebnih zdravstvenih pogojih za pridobitev in ohranitev veljavnosti dovoljenja za strojevodjo (Uradni list RS, št. 37/21) se v 11. členu v četrtem odstavku 1. točka spremeni tako, da se glasi:
»1. ostrina vida na daljavo s korekcijo ali brez: 1,0; najmanj 0,5 na slabšem očesu;«. 
 
2. člen
V 27. členu se v prvem odstavku v drugi alineji besedilo »izvršilnih železniških delavcev« nadomesti z besedo »strojevodij«. 

3. člen
Besedilo 32. člena se nadomesti z naslednjim besedilom: 

»(1) Šteje se, da je v SVU upravljavca in prevoznikov kot njihov sestavni del vključena vsebina določb Pravilnika o postopkih preverjanja duševne in telesne zmožnosti izvršilnih železniških delavcev (Uradni list RS, št. 79/09, 12/16 in 30/18 – ZVZelP-1), ki se nanašajo na OVKN, ki niso strojevodje, če niso v nasprotju s pravnimi akti Evropske unije, ki urejajo postopke preverjanja duševne in telesne zmožnosti OVKN, ki niso strojevodje.

(2) Upravljavci in prevozniki morajo za spremembo pravil v svojem SVU glede vsebin, ki so določene v tem pravilniku, pridobiti predhodno potrditev varnostnega organa, ki se izda na podlagi mnenja pooblaščenega izvajalca zdravstvene dejavnosti iz 27. člena tega pravilnika.«.

KONČNA DOLOČBA
4. člen
(začetek veljavnosti)
Ta pravilnik začne veljati petnajsti dan po objavi v Uradnem listu Republike Slovenije.

